
ประกาศองค์การบริหารส่วนตำบลนาเรียง

เรื่อง  สอบราคาจ้างเหมาถมที่     

หมู่ที่  5  ตำบลนาเรียง  อำเภอพรหมคีรี จังหวันครศรีธรรมราช
…………………………………………..
 ด้วยองค์การบริหารส่วนตำบลนาเรียง   มีความประสงค์จะสอบราคาจ้างเหมาถมที่  หมู่ที่  5  ตำบลนาเรียง  ขนาดด้านหน้ากว้าง  50  เมตร  ด้านหลังกว้าง  39  เมตร  ด้านข้างยาว  50  เมตร  โดยใช้ดินลูกรังถมสูงเฉลี่ยระดับจุดศูนย์กลางผิวจราจรถนนลาดยาง   สายกำแพงถม – เขาปูน  ปริมาตรดินลูกรังไม่น้อยกว่า  3,185  ลูกบาศก์เมตร  พร้อมเกรดเกลี่ยบดอัดเสร็จเรียบร้อย  ตามแบบแปลน  อบต. นาเรียง  และติดตั้งป้ายโครงการจำนวน  1  ป้าย เสร็จเรียบร้อย ราคากลางของการสอบราคาครั้งนี้เป็นเงินทั้งสิ้น   797,000  บาท (เจ็ดแสนเก้าหมื่นเจ็ดพันบาทถ้วน)  และหากปรากฏว่าการเสนอราคาค่าก่อสร้างมีราคาที่แตกต่าง หรือไม่แตกต่างไปจากราคากลางที่ได้ประกาศไว้  ราคากลางดังกล่าวไม่มีผลผูกพันให้ต้องปฏิบัติไปตามราคากลางนั้น         ผู้เสนอราคาจะต้องรับผิดชอบในการถอดแบบและคำนวณราคากลาง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้ โดยขอดูรายละเอียดราคากลางได้ที่องค์การบริหารส่วนตำบลนาเรียง


ผู้มีสิทธิ์เสนอราคาจะต้องมีคุณสมบัติดังนี้
1.   เป็นนิติบุคคลหรือบุคคลธรรมดา  ที่มีอาชีพรับจ้างทำงานที่สอบราคาดังกล่าว

2.  ไม่เป็นผู้ถูกแจ้งเวียนชื่อหรือเป็นผู้ทิ้งงานของทางราชการ  รัฐวิสาหกิจ   หรือหน่วยการบริหารราชการส่วนท้องถิ่น ในขณะที่ยื่นซองสอบราคา

3.  มีผลงานก่อสร้างประเภทเดียวกัน  ในวงเงินไม่น้อยกว่า  398,500.-  บาท และเป็นผลงานที่เป็นคู่สัญญาโดยตรงกับส่วนราชการหน่วยงานตามกฏหมายว่าด้วยระเบียบบริหารราชการส่วนท้องถิ่น หรือหน่วยงาน อื่น ๆ ที่กฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ ในสัญญาเดียวกันผลงานก่อสร้าง  ไม่เกิน 3 ปี นับแต่วันส่งงานงวดสุดท้ายถึงวันยื่นซองเสนอราคา

/กำหนดดูสถานที่

-2-
กำหนดดูสถานที่ก่อสร้าง ในวันที่  26  เมษายน  2550  ระหว่างเวลา  09.30  น. ถึงเวลา 10.30 น.  ณ   ที่ทำการองค์การบริหารส่วนตำบลนาเรียง  และกำหนดรับฟังคำชี้แจงรายละเอียดเพิ่มเติม  ในวันที่  26  เมษายน   2550  เวลา 10.30 น.   เป็นต้นไป     
กำหนดยื่นซองสอบราคา   ในวันที่    27  เมษายน   2550     ระหว่างเวลา  09.30  น.  ถึง เวลา 10.30 น. ณ  ศูนย์รวมข้อมูลข่าวสารการซื้อหรือการจัดจ้างขององค์การบริหารส่วนตำบลระดับอำเภอ  อำเภอพรหมคีรี   จังหวัดนครศรีธรรมราช   และกำหนดเปิดซองสอบราคาในวันเดียวกัน   ตั้งแต่เวลา   11.00  น. เป็นต้นไป 
ผู้สนใจติดต่อขอรับ/ซื้อเอกสารสอบราคา   ในราคาชุดละ  7,500  บาท  ได้ที่ทำการองค์การบริหารส่วนตำบลนาเรียง   ระหว่างวันที่     10  เมษายน   2550   ถึงวันที่  26  เมษายน   2550   หรือสอบถามทางโทรศัพท์หมายเลข  0-7534-6093   ในวันและเวลาราชการ   

ประกาศ   ณ   วันที่    9    เดือน  เมษายน   พ.ศ.  2550
(นายบุญเกียรติ  วงค์เกษร)

นายกองค์การบริหารส่วนตำบลนาเรียง

